rejauldu/bengali-wikipedia huggingface dataset:
রশি টানা () হচ্ছে মাঠ পর্যায়ের একপ্রকার দলীয় খেলা। এতে দুটো বিপরীত পক্ষ মুখো-মুখি শক্তির পরীক্ষায় অবতীর্ণ হয়। এতে একটি রশির দুটা বিপরীত প্রান্ত ধরে নিজেদের পক্ষে রশির সবটুকু বা বেশিরভাগ অংশ দখল রাখার উদ্দেশ্যে উভয় দলের খেলোয়াড়রা পরস্পরকে নিজেদের দিকে টানে।  উৎপত্তি রশি টানা খেলার উৎপত্তি এখনো অনিশ্চিত, তবে কম্বোডিয়া, প্রাচীন মিশর, গ্রীস, ভারত এবং চীনে এই খেলা অনুশীলন বা চর্চা করা হত। তাং রাজবংশের একটি প্রাচীন পুঁথি "দ্যা নোটস্ অব ফেং" অনুসারে রশি টানা খেলাটি "হুক টানা" (牽 鉤) নামে পরিচিত ছিল। পঞ্চম-অষ্টম শতাব্দীতে 'চু' রাজ্যর সামরিক বাহিনীর প্রশিক্ষণের জন্য বসন্ত ও শরৎ কালে এই খেলাকে ব্যবহার করা হত। তাং রাজবংশের সময়ে সম্রাট হোবানজঙ প্রায় ১৬৭ মিটার দৈর্ঘ্যের একটি বিরাট আকারের রশির প্রতি প্রান্তে প্রায় ৫০০ জন খেলোয়াড়ের অংশগ্রহণ নিয়ে এই খেলার প্রচার করেছিল। অংশগ্রহণকারীদের উৎসাহিত করার উদ্দেশ্যে দুটি দলের জন্য পৃথক পৃথক ড্রাম বা ডঙ্কা বাজানোর জন্য বাদ্যদলের ব্যবস্থা রাখা হয়েছিল।Tang dynasty Feng Yan: Notes of Feng, volume 6  thumb|Vadamvali - Tug of War at Kerala  প্রাচীন গ্রীসে এই খেলাটি হেলকুস্টিন্ডা (), এফেলকুস্টিন্ডা () এবং ডিয়েলকুস্টিন্ডা (),διελκυστίνδα, Henry George Liddell, Robert Scott, A Greek-English Lexicon, on Perseus নামে পরিচিত ছিল যেগুলো ডিয়েলক' () শব্দ থেকে উদ্ভূত হয়েছে। এর অর্থ হচ্ছে অন্যদের মধ্যে "আমি টানি"διέλκω, Henry George Liddell, Robert Scott, A Greek-English Lexicon, on Perseus ‌এবং এই শব্দের মূল হচ্ছে হেলক' () নামক ক্রিয়াপদ যার অর্থ "আমি আকর্ষণ করি, আমি টানি"।ἕλκω, Henry George Liddell, Robert Scott, A Greek-English Lexicon, on Perseus হেলকুস্টিন্ডা এবং এফেলকুস্টিন্ডা হচ্ছে রশি টানা খেলার পৌরাণিক সাধারণ নাম। প্রাচীন গ্রীসের শক্তি প্রদর্শনের অন্যান্য খেলাগুলোর মধ্যে এই রশি টানা খেলাটি ছিল অন্যতম। সৈনিকদেরকে যুদ্ধ ক্ষেত্রের জন্য শক্তিশালী রূপে গড়ে তুলতেও এটিকে সহায়ক হিসেবে চর্চা করা হত।Jaime Marie Layne, The Enculturative Function of Toys and Games in Ancient Greece and Rome, ProQuest, UMI Dissertation Publishing, 2011Pollux, 9.112  ক্রীড়া হিসাবে বিভিন্ন দেশে রশি টানা খেলার ক্লাব রয়েছে যাতে পুরুষ ও মহিলা উভয়েই অংশগ্রহণ করে। ১৯০০ সাল থেকে ১৯২০ সাল পর্যন্ত এই খেলাটি অলিম্পিক ক্রীড়ার অংশ ছিল যদিও পরে এটি অপসারণ করা হয়। অবশ্য এই খেলাটি বিশ্বক্রীড়ার অন্তর্ভুক্ত। টাগ অফ ওয়ার ইন্টারন্যাশনাল ফেডারেশন (সংক্ষেপে TWIF) জাতীয় দলগুলোর জন্য দ্বিবার্ষিকভাবে অভ্যন্তরীণ ও বহিরাঙ্গন উভয় প্রকারের প্রতিযোগিতার আয়োজন করার পাশাপাশি ক্লাব-দলগুলোর জন্যেও একই জাতীয় প্রতিযোগিতার আয়োজন করে থাকে।  তধ্যসূত্র   বিষয়শ্রেণী:দলগত ক্রীড়া বিষয়শ্রেণী:প্রাক্তন গ্রীষ্মকালীন অলিম্পিক ক্রীড়া
টেলিগ্রাফ মিডিয়া গ্রুপ লিমিটেড (টিএমজি; পূর্বে টেলিগ্রাফ গ্রুপ) হল দ্য ডেইলি টেলিগ্রাফ এবং সানডে টেলিগ্রাফ সংবাদপত্রদ্বয়ের স্বত্বাধিকারী প্রতিষ্ঠান। এটি প্রেস হোল্ডিংসের একটি সহযোগী প্রতিষ্ঠান।  ডেভিড ও ফ্রেডেরিক বার্কলে নামের দুই ভাই ২০০৪ সালে ৩০ জুলাইয়ে কয়েক মাস ধরে তীব্র বিডিং এবং মামলা করার পর কানাডিয়ান/আমেরিকান ব্যবসায়ী কনরাড ব্ল্যাক নিয়ন্ত্রিত কানাডার টরন্টোর হোলিঞ্জার ইনকর্পোরেটেড নামক সংবাদপত্র গ্রুপ থেকে এই গ্রুপটি অধিগ্রহণ করেছিলেন।  ২০১৫ সালে, টিএমজি ৫১ মিলিয়ন পাউন্ড অপারেটিং মুনাফা করেছে। দ্য গার্ডিয়ানের কাছে ফাঁস হওয়া অনিরীক্ষিত অ্যাকাউন্ট অনুসারে, করের আগে মুনাফা ৪৭ মিলিয়ন পাউন্ড ছিল এবং ২০১৬ সালের ৩ জানুয়ারি পর্যন্ত ৫৩ সপ্তাহের জন্য টার্নওভার ছিল ৩১৯ মিলিয়ন পাউন্ড। যদি এই পরিসংখ্যানগুলি সঠিক হয়, তবে এটি উভয় অ্যাকাউন্টে ২০১৪ এর মাত্রা থেকে বৃদ্ধি পেয়েছে।  টেলিগ্রাফ মিডিয়া গ্রুপ একটি মাল্টিমিডিয়া নিউজ কোম্পানি হিসেবে কাজ করে। হোল্ডিং মুদ্রিত এবং বৈদ্যুতিন সংস্করণে দৈনিক এবং সাপ্তাহিক প্রকাশনা প্রকাশ করে। এগুলো রাজনীতি, মৃত্যু, খেলাধুলা, অর্থ, জীবনধারা, ভ্রমণ, স্বাস্থ্য, সংস্কৃতি, প্রযুক্তি, ফ্যাশন এবং গাড়ির খবর সরবরাহ করে থাকে।   দল    মারডক ম্যাকলেনান সিইও।  সারাহ ক্রম্পটন ডেইলি টেলিগ্রাফের শিল্প বিভাগের প্রধান সম্পাদক।  জিম ফ্রিম্যান সেলস ডিরেক্টর।  ডেভিড কিং সিইও।  ম্যাথিউ ওয়াটকিন্স সতর্কতা কৌশলের পরিচালক।   তথ্যসূত্র    বহিঃসংযোগ     বিষয়শ্রেণী:টেলিগ্রাফ মিডিয়া গ্রুপ বিষয়শ্রেণী:যুক্তরাজ্যের সংবাদপত্র কোম্পানি
ল্যারি মারফি হলেন একজন আইরিশ নাগরিক যিনি ২০০১ সালের জানুয়ারিতে কারাগারে বন্দী হন, উইকলো পর্বতমালায় ১১ ফেব্রুয়ারি ২০০০-এ এক তরুণী কার্লো মহিলাকে অপহরণ, বারবার ধর্ষণ এবং হত্যার চেষ্টার জন্য দোষী সাব্যস্ত হয়ে। Convicted rapist Larry Murphy released from jail. The Irish Times (8 August 2010). Retrieved 22 November 2012.  প্রথমে মারফি মহিলাটিকে অপহরণ করে এবং তাকে তার টয়োটা করোলা গাড়ির বুটে তালাবদ্ধ করে। তারপরে তিনি কাউন্টি কিল্ডারের কিলকিয়াতে নিয়ে যান, যেখানে তিনি তাকে বারবার ধর্ষণ করেন এবং মারধর করেন। তারপরে তাকে আবার বুটে তালাবদ্ধ করে রেখে তিনি উইকলো পর্বতমালার স্পিনানস ক্রসে গাড়ি চালিয়ে নিয়ে যান যেখানে তিনি আবার তাকে যোনি, পায়ুপথ এবং মৌখিকভাবে বেশ কয়েকবার ধর্ষণ করেন। Cormac Byrne (22 January 2010). "Soon back on our streets, the monster who said of his rape victim 'she was lucky'". Herald.ie. Retrieved 22 November 2012. মহিলাটি পাল্টা লড়াই করতে শুরু করে এবং মারফি একটি প্লাস্টিকের ব্যাগ দিয়ে তার শ্বাসরোধ করার চেষ্টা করেন। দু'জন শিকারী এ দৃশ্য দেখে মারফিকে চিনতে পারে।  মারফি এলাকা ছেড়ে তার বাড়িতে ফিরে আসেন। "Larry Murphy released from prison". Raidió Teilifís Éireann (13 August 2010). Retrieved 22 November 2012.  শিকারীরা তখন আতঙ্কিত মহিলাকে বাল্টিংগ্লাসের থানায় নিয়ে যায়, যেখানে তারা মারফিকে তার আক্রমণকারী হিসাবে চিহ্নিত করে। পরদিন সকালে গার্দা সিওচানা (আইরিশ পুলিশ বাহিনী) এর সদস্যরা তার বাড়িতে এলে মারফিকে গ্রেফতার করে। তিনি জানতেন কেন তারা সেখানে এসেছেন এবং স্বীকার করেছেন যে তিনি আগের দিন কী করেছিলেন। পরে মারফির বিচার শুরু হয় এবং ধর্ষণ ও হত্যা চেষ্টার অভিযোগে দোষী সাব্যস্ত করা হয়। মাত্র দশ বছর জেল খাটার পর ১২ আগস্ট ২০১০-এ তিনি মুক্তি পান। তার মুক্তি একটি জনরোষের সৃষ্টি করেছিল, বিশেষ করে যেহেতু তিনি কারাগারে থাকাকালীন চিকিত্সা প্রত্যাখ্যান করেছিলেন এবং কখনও কোন অনুশোচনা প্রদর্শন করেননি। আয়ারল্যান্ডের সবচেয়ে বিখ্যাত নিখোঁজ ব্যক্তিদের কিছু মামলায় মারফি সন্দেহভাজন জড়িত থাকার বিষয়টিও বিতর্কে অবদান রেখেছিল। "A litany of mysteries remain as the dark nights draw in". Independent.ie (15 August 2010). Retrieved 22 November 2012. Marisa Mackle (13 August 2010). "Marisa Mackle: My fears after the release of Larry Murphy and my memories of my vanished friend Annie McCarrick". Herald.ie. Retrieved 22 November 2012. Barry O'Kelly (15 July 2001). "`4 killers' found in murder probe". tcm.ie   তথ্যসূত্র   বিষয়শ্রেণী:২০০০-এর দশকে ধর্ষণ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:সন্দেহভাজন ধারাবাহিক খুনি বিষয়শ্রেণী:আয়ারল্যান্ড প্রজাতন্ত্রে অপহরণ বিষয়শ্রেণী:আইরিশ ধর্ষক বিষয়শ্রেণী:আইরিশ ছুতার বিষয়শ্রেণী:২০শ শতাব্দীর আইরিশ অপরাধী বিষয়শ্রেণী:২১শ শতাব্দীর আইরিশ অপরাধী
ইসলাম: দ্য আনটোল্ড স্টোরি হল ইংরেজ ঔপন্যাসিক ও জনপ্রিয় ইতিহাসবিদ টম হল্যান্ড কর্তৃক লিখিত ও উপস্থাপিত একটি প্রামাণ্য চলচ্চিত্র। প্রামাণ্যচিত্রটিতে ৭ম শতকে আরবে জন্ম নেয়া অন্যতম আব্রাহামিক ধর্ম ইসলামের মূল অনুসন্ধান করা হয়েছে, এতে ইসলামের নিজ চিরাচরিত ঐতিহাসিক বিবরণীর সমালোচনা করে দাবি করা হয়েছে যে, ইসলামী ইতিহাসের পর্যাপ্ত নির্ভরযোগ্য তথ্যপ্রমাণের অভাব রয়েছে। ব্রিটিশ টেলিভিশন প্রতিষ্ঠান চ্যানেল ৪ প্রামাণ্যচিত্রটিতে অর্থায়ন করে এবং ২০১২-এর আগস্টে প্রথম সম্প্রচার করে। তথ্যচিত্রটি হল্যান্ডের ইন দ্য শ্যাডো অব দ্য সোর্ড: দ্য ব্যাটল ফর গ্লোবাল এম্পায়ার অ্যান্ড দ্য এন্ড অব দ্য এন্সিয়েন্ট ওয়ার্ল্ড (২০১২) নামক বই প্রকাশের ধারাবাহিকতায় নির্মিত হয়, যাতে প্রামাণ্যচিত্রটির মতই আরব সাম্রাজ্যের উত্থান ও ইসলামের মূল উৎস নিয়ে আলোচনা করা হয়েছে।   পটভূমি    অন্যান্য বিকল্প গণমাধ্যম  ইংলিশ ডিফেন্স লীগ (EDL) প্রামাণ্যচিত্রটির উপর তাদের একজন সদস্য পাইরাসের লেখা একটি অনলাইন পর্যালোচনা প্রকাশ করে। আল্লাহ ও দাঁতবিহীন বৃদ্ধ বেদুঈনদের কাছে প্রার্থনার জন্য হল্যান্ডকে হাস্যকরভাবে শ্রদ্ধাশীল আখ্যা দিয়ে,তারা দাবি করেন যে তাদের মতে চ্যানেল ৪ এক্ষেত্রেই অতিরিক্ত সতর্কতা অবলম্বন করেছে এবং ইসলামী মূল ঘটনাকে প্রকাশ্যে নিন্দা জানানোর ক্ষেত্রে তাদের আরও স্পষ্টভাষী হওয়া উচিত। তারা আরও বলেন যে, এরকম একটি তথ্যচিত্র ১৯৭০ এর দশকেই তৈরি হওয়া দরকার ছিল। তারা আরও দাবি করেন যে, গণমাধ্যম, রাজনীতিবিদ, শিক্ষাবিদগণ বিগত ৫০ বছর ধরে ব্রিটিশ জনগণের কাছ থেকে ইসলামের সত্যকে গোপন রেখেছেন, তারা আরও মনে করেন যে, প্রামাণ্যচিত্রটি আরও আগে তৈরি হলে ইডিএলকে তখন আর ইসলাম-বিরোধী চেতনা প্রচারের জন্য কাজ করতে হতো না।   সর্বসাধারণের জন্য প্রদর্শন বাতিলকরণ  ২০১২র ১১ই সেপ্টেম্বর নিরাপত্তা ভীতি ছড়িয়ে পড়ার পর, চ্যানেল ৪ অপিনিয়ন ফরমারসদের জন্য লন্ডন সদরদপ্তরে পরিকল্পিত একটি প্রদর্শনী বাতিল করে। তারা বলেন যে, এ ঘটনার পরেও তারা এই চলচ্চিত্র নিয়ে অত্যন্ত গর্বিত এবং তারা তাদের ওয়েবসাইট ফোরওডিতে এটি প্রদর্শনের সুযোগ অব্যহত রাখবেন।  বৈশ্বিক ঘটনাপ্রবাহের ধর্মীয় সাক্ষরতাভিত্তিক অন্যতম পরামর্শপ্রতিষ্ঠান, ল্যাপিডো মিডিয়ার প্রতিষ্ঠাতা, জেনি টেইলর তাদের প্রদর্শনী বাতিলের সিদ্ধান্তের সমালোচনা করেন। উক্ত প্রদর্শনীতে আমন্ত্রিত এই অতিথি তথ্যচিত্রটিকে একটি উত্তম ঐতিহাসিক গবেষণা এবং প্রদর্শনী স্থগিতকরণকে গণমাধ্যম প্রভাবিত প্রতিবাদ বিক্ষোভের আতঙ্কিত ফলাফল বলে আখ্যা দেন। তিনি দাবি করেন যে, ঐতিহাসিক ঘটনাকে নিয়ে সমালোচনা করার অধিকার পশ্চিমা বিশ্বের মূল্যবোধের একটি অন্যতম অংশ, এবং ইসলামকেও এই ঐতিহাসিক তদন্ত হতে অব্যহতি দেয়া উচিত নয়।  ব্রিটেনের প্রাক্তন মুসলিমদের পরিষদ প্রদর্শনী বাতিলের প্রতিক্রিয়ায় তীব্র নিন্দা জানিয়ে বলে,ইসলামপন্থীদের এই দাবি মেনে নেয়ার ফলে ইসলাম সম্পর্কিত মুক্ত তদন্ত ও মুক্তমত প্রকাশে তীব্র বিপর্যয়মুখী প্রভাব বয়ে আনবে। তারা এর সমর্থকদেরকে চ্যানেল ৪ ও অফকমের এর নিকট একটি পুনঃপ্রচার লিখিত আবেদন জানানোর সনির্বদ্ধ অণুরোধ জানান।   তথ্যসূত্র    বহিঃসংযোগ   4oD তে Islam: The Untold Story      বিষয়শ্রেণী:২০১২-এর টেলিভিশন চলচ্চিত্র বিষয়শ্রেণী:ব্রিটিশ টেলিভিশন চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ইসলামের প্রতি সমালোচনামূলক প্রামাণ্য চলচ্চিত্র বিষয়শ্রেণী:ইসলামের বিরুদ্ধ সমালোচনা বিষয়শ্রেণী:ব্রিটিশ টেলিভিশনে ২০১২ বিষয়শ্রেণী:ইসলামে ২০১২ বিষয়শ্রেণী:২০১২-এর চলচ্চিত্র বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১২-এর বিতর্ক
হারুনার রশীদ খান মুন্নু (১৭ আগস্ট ১৯৩৩-০১ আগস্ট ২০১৭) একজন বাংলাদেশী শিল্পপতি, রাজনীতিবিদ, সংসদ সদস্য, মন্ত্রী, ও সমাজসেবক। তিনি সাবেক মন্ত্রী, বিএনপি চেয়ারপার্সনের উপদেষ্টা। তিনি ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসনে সংসদ সদস্য নির্বাচিত হন। এরপর ’৯৬ সালের নির্বাচনে জয়ের ধারাবাহিকতা ধরে রাখেন। ২০০১ সালের নির্বাচনে তিনি একসঙ্গে মানিকগঞ্জ-২ আসন ও মানিকগঞ্জ-৩ আসনে জয়লাভ করেন।   জন্ম ও শিক্ষাজীবন হারুনার রশীদ খান মুন্নুর পৈতৃক বাড়ি মানিকগঞ্জ জেলার হরিরামপুর উপজেলার আজিমনগর ইউনিয়নের ইব্রাহিমপুর গ্রামে। ঈশ্বরচন্দ্র উচ্চ বিদ্যালয় থেকে ১৯৫২ সালে বাণিজ্য শাখায় প্রথম বিভাগ পেয়ে ম্যাট্রিক পাস করেন। ১৯৫৪ সালে জগন্নাথ কলেজ থেকে বাণিজ্য বিভাগে এইচএসসি পাস করেন তিনি। ১৯৫৬ সালে বি.কম পাস করেন এবং পরবতর্তীতে চার্টার্ড একাউন্টস কোর্স সম্পন্ন করেন।  কর্মজীবন  রাজনৈতিক জীবন হারুনার রশিদ খান মুন্নু বিএনপি চেয়ারপারসনের উপদেষ্টা। ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসন থেকে প্রথমবারের মতো সংসদ সদস্য নির্বাচিত হন। এরপর ১৯৯৬ সালেও নির্বাচিত হন তিনি । ২০০১ সালের নির্বাচনে একসঙ্গে মানিকগঞ্জ-২ আসন ও মানিকগঞ্জ-৩ আসন থেকে জয়লাভ করেন। পরে মানিকগঞ্জ-২ আসন ছেড়ে দেন। ২০০১ সালে বিএনপি-জামায়াত জোট সরকারের আমলে তাকে মন্ত্রী করা হলেও তাকে কোনও দফতর দেওয়া হয়নি।  পারিবারিক জীবন ১৯৫৫ সালে বিয়ে করেন হারুনার রশীদ খান মুন্নু। তার স্ত্রীর নাম হুরুন নাহার রশিদ। এ দম্পতির দুই কন্যা আফরোজা খান রিতা ও ফিরোজা মাহমুদ।  ব্যবসা প্রতিষ্ঠান মুন্নু সিরামিক  মুন্নু বন চায়না  মুন্নু ফেব্রিকস  মুন্নু স্পিনিং মিল  মুন্নু অ্যাটোয়ার ( গার্মেন্টস)  মুন্নু মেডিকেল কলেজ ও হাসপাতাল  মুন্নু নার্সিং ইনস্টিটিউট  মুন্নু ইন্টারন্যাশনাল স্কুল অ্যান্ড কলেজ  মুন্নু রিসোর্ট অ্যান্ড চাইনিজ রেস্টুুরেন্ট  মুন্নু আর্টপ্রেস অ্যান্ড প্যাকেজিং  মুন্নু জুটেক্স ইন্ডাস্ট্রিজ লিমিটেড  মুন্নু স্ট্যাস্পস লিমিটেড  মুন্নু ট্রেনিং কমপ্লেক্স  মুন্নু ওয়েলফেয়ের ফাউন্ডেশন  তথ্যসূত্র  বিষয়শ্রেণী:১৯৩৩-এ জন্ম বিষয়শ্রেণী:২০১৭-এ মৃত্যু বিষয়শ্রেণী:বাংলাদেশী ব্যবসায়ী বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:১৯৩২-এ জন্ম বিষয়শ্রেণী:মানিকগঞ্জ জেলার ব্যক্তি
200px|right|thumb|বইটির সংক্ষিপ্ত সংস্করণ Principia Mathematica to *56-এর প্রচ্ছদ প্রিন্সিপিয়া ম্যাথেম্যাটিকা (Principia Mathematica) গণিতের ভিত্তির ওপর রচিত ৩ খণ্ডের একটি কাজ। আলফ্রেড নর্থ হোয়াইটহেড ও বারট্রান্ড রাসেল এটি রচনা করেন ও ১৯১০ থেকে ১৯১৩ সালের মধ্যে এটি প্রকাশ করেন। এই কাজে সমস্ত গাণিতিক সত্য একটি সুসংজ্ঞায়িত (well-defined) স্বতঃসিদ্ধের সেট ও প্রতীকী যুক্তিবিজ্ঞানের (symbolic logic) যুক্তিবিধি (rules of inference) ব্যবহার করে বের করার চেষ্টা করা হয়।  রাসেল গট্‌লব ফ্রেগের যুক্তিবিজ্ঞান বিষয়ক কাজ অধ্যয়ন করতে গিয়ে বিভিন্ন কূটাভাসের (paradox) সম্মুখীন হন, আর মূলত সেগুলো দূর করার উদ্দেশ্যেই প্রিন্সিপিয়া রচনায় হাত দেন। প্রিন্সিপিয়াতে কূটাভাস এড়ানোর জন্য একটি বিস্তৃত টাইপ ব্যবস্থা (system of types) নির্মাণ করা হয়। এই ব্যবস্থার কিছু বৈশিষ্ট্য - যে কোন সেট তার উপাদানগুলোর চেয়ে উচ্চতর টাইপভুক্ত, "সকল সেটের সেট" এবং এ জাতীয় অন্যান্য উক্তি যা কূটাভাসের জন্ম দেয় সেগুলো বলা যাবে না, ইত্যাদি (রাসেলের কূটাভাস দেখুন)।  গাণিতিক বিশেষজ্ঞরা প্রিন্সিপিয়া-কে গাণিতিক যুক্তিবিজ্ঞান ও দর্শনের অন্যতম গুরুত্বপূর্ণ কাজ হিসেবে গণ্য করেন।   তথ্যসূত্র   প্রাথমিক:  The first edition was reprinted in 2009 by Merchant Books, , , .  গৌণ:  Stephen Kleene 1952 Introduction to Meta-Mathematics, 6th Reprint, North-Holland Publishing Company, Amsterdam NY, .    Ivor Grattan-Guinness (2000) The Search for Mathematical Roots 1870–1940, Princeton University Press, Princeton N.J.,  (alk. paper).  Ludwig Wittgenstein 2009 Major Works: Selected Philosophical Writings, HarperrCollins, NY, NY, . In particular:  Tractatus Logico-Philosophicus (Vienna 1918, original publication in German).  Jean van Heijenoort editor 1967 From Frege to Gödel: A Source book in Mathematical Logic, 1879–1931, 3rd printing, Harvard University Press, Cambridge MA,  (pbk.)  Michel Weber and Will Desmond (eds.). Handbook of Whiteheadian Process Thought, Frankfurt / Lancaster, Ontos Verlag, Process Thought X1 & X2, 2008.  বিষয়শ্রেণী:গণিতের বই বিষয়শ্রেণী:১৯১২-এর অ-কল্পকাহিনী বই বিষয়শ্রেণী:১৯১৩-এর অ-কল্পকাহিনী বই
জলাবাড়ী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।   আয়তন  জলাবাড়ী ইউনিয়নের আয়তন ৬,৫০৬ একর।   প্রশাসনিক কাঠামো  জলাবাড়ী ইউনিয়ন নেছারাবাদ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ। এ ইউনিয়নের গ্রামগুলো হল:  কামারকাঠি  ইদিলকাঠি  ব্রাহ্মণকাঠি  জলাবাড়ী  পূর্ব জলাবাড়ী  পূর্ব জৌসার  পশ্চিম জৌসার (জিনুহার)  আরামকাঠি  ঝালকাঠি  মাদ্রা ঝালকাঠি  গণপতিকাঠি  আতা  জামুয়া  মাদ্রা   জনসংখ্যার উপাত্ত  ২০১১ সালের আদমশুমারি অনুযায়ী জলাবাড়ী ইউনিয়নের মোট জনসংখ্যা ১৯,৬১১ জন। এর মধ্যে পুরুষ ৯,৫৭৩ জন এবং মহিলা ১০,০৩৮ জন। মোট পরিবার ৪,৮১০টি।   শিক্ষা  ২০১১ সালের আদমশুমারি অনুযায়ী জলাবাড়ী ইউনিয়নের সাক্ষরতার হার ৬৯.১%।   খাল ও নদী   সন্ধ্যা নদী   আরও দেখুন   নেছারাবাদ উপজেলা  নেছারাবাদ থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:নেছারাবাদ উপজেলার ইউনিয়ন
সেন্ট মার্টিন্‌স দ্বীপ বাংলাদেশের সর্ব দক্ষিণে বঙ্গোপসাগরের উত্তর-পূর্বাংশে অবস্থিত একটি প্রবাল দ্বীপ। এটি কক্সবাজার জেলার টেকনাফ হতে প্রায় ৯ কিলোমিটার দক্ষিণে এবং মায়ানমারের উপকূল হতে ৮ কিলোমিটার পশ্চিমে নাফ নদীর মোহনায় অবস্থিত। এখানে প্রচুর নারিকেল পাওয়া যায় বলে স্থানীয়ভাবে এটিকে নারিকেল জিঞ্জিরা নামেও ডাকা হয়ে থাকে। সেন্ট মার্টিন্‌স দ্বীপ সম্পর্কে বিস্তারিত পড়ুন...
কে সি গণপতি (জন্ম ১৮ই নভেম্বর ১৯৯৫) একজন ভারতীয় পেশাদার সেলর বা ক্রীড়া নৌচালক । তিনি বর্তমানে আন্তর্জাতিকভাবে ৪৯ইয়ার বিভাগে ভারতের প্রতিনিধিত্ব করেন।    কর্মজীবন    ২০১০ সালে এশিয়ান সেলিং চ্যাম্পিয়নশিপে কে সি গণপতি আন্তর্জাতিকভাবে আত্মপ্রকাশ করেছিলেন, যেখানে তিনি অপ্টিমিস্ট ইভেন্টে অষ্টম স্থানে শেষ করেন।  ২০২১ সালে, কে সি গণপতি এবং বরুণ ঠক্কর ৪৯ই-আর ক্লাস (ইভেন্ট) মুসানাহ ওপেনে চ্যাম্পিয়ন হন এবং টোকিও অলিম্পিকের জন্যে যোগ্যতা অর্জন করেন  এবং    ২০১৮ সালে তিনি জাকার্তা, ইন্দোনেশিয়ায় আয়োজিত এশিয়ান গেমসে তিনি ব্রোঞ্জ পদক জয় করেছিলেন।    ২০২০ গ্রীষ্মকালীন অলিম্পিক  ওমানে আয়োজিত মুসানাহ ওপেনে (এশিয়া ও আফ্রিকার অলিম্পিক যোগ্যতামান অর্জনের প্রতিযোগিতা) প্রথম স্থানে শেষ করে কে সি গণপতি ২০২০ টোকিও অলিম্পিকের জন্যে যোগ্যতা অর্জন করেন ।    আন্তর্জাতিক প্রতিযোগিতা +আন্তর্জাতিক প্রতিযোগিতাবছরবিভাগশহরপর্যায়ক্রমিক স্থান২০২১মুসানাহ ওপেন চ্যাম্পিয়নশীপওমান প্রথম২০১৯৪৯-ই আর বিশ্ব চ্যাম্পিয়নশিপঅকল্যান্ড ৬৫২০১৯৪৯-ই আর এশিয়ান চ্যাম্পিয়নশিপআবু ধাবি দ্বিতীয়২০১৮৪৯-ই আর ইউরোপিয়ান চ্যাম্পিয়নশিপপোল্যান্ড ২৫২০১৮২০১৮ এশিয়ান গেমসজাকার্তা তৃতীয়২০১৭সপ্তদশ এশিয়ান সেলিং চ্যাম্পিয়নশিপজাকার্তা প্রথম   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর ক্রীড়াবিদ বিষয়শ্রেণী:কর্ণাটকের ক্রীড়াবিদ বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০১৮ এশিয়ান গেমসের পদক বিজয়ী
উচ্চ সুবনসিরি জেলা হল ভারতের অরুণাচল প্রদেশ রাজ্যের একটি জেলা। ১৯৮৭ সালে সুবনসিরি জেলা জেলা ভেঙে উচ্চ ও নিম্ন সুবনসিরি জেলা গঠিত হয়।   ভূগোল  দপোরিজো হল উচ্চ সুবনসিরি জেলার সদর শহর। এই জেলার আয়তন । আয়তনে এই জেলা যুক্তরাজ্যের ইস্ট ফকল্যান্ডের প্রায় সমান। দপোরিজো, দুমপোরিজো, তালিহা, নাচো, সিয়ুম ও মারো এই জেলার উল্লেখযোগ্য শহর।   অর্থনীতি  ২০০৬ সালে ভারত সরকার উচ্চ সুবনসিরি জেলাকে ভারতের ২৫০টি সবচেয়ে অনগ্রসর জেলার তালিকাভুক্ত করেছে। এটিই অরুণাচল প্রদেশের একমাত্র জেলা যেটি অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।   বিভাগ  অরুণাচল প্রদেশ বিধানসভার পাঁচটি আসন এই জেলার অন্তর্গত: নাচো, তালিহা, দপোরিজা, রাগা ও দুমপোরিজো। এই আসনগুলির সবকটিই অরুণাচল পশ্চিম লোকসভা কেন্দ্রের অন্তর্গত।   জনপরিসংখ্যান  ২০১১ সালের জনগণনা অনুসারে, উচ্চ সুবনসিরি জেলার জনসংখ্যা ৮৩,২০৫। এই জনসংখ্যা অ্যানডোরা রাষ্ট্রের জনসংখ্যার প্রায় সমান। আয়তনের হিসেবে ভারতের ৬৪০টি জেলার মধ্যে এই জেলার স্থান ৬২১তম। জেলার জনঘনত্ব  । ২০০১-২০১১ দশকে জেলায় জনসংখ্যা বৃদ্ধির হার ৫০.৩৪%। এই জেলার লিঙ্গানুপাতের হার প্রতি ১০০০ পুরুষে ৯৮২ জন নারী। সাক্ষরতার হার ৬৩.৯৬%।  এই জেলার অধিবাসীরা মূলত টাগিন, হিল মিরি ও গালো উপজাতির মানুষ।   ভাষা  তাগিন এই জেলার প্রধান ভাষা। সিনো-তিব্বতীয় ভাষাগোষ্ঠীর দুটি ভাষা। হিলস মিরি বা ন্যিশি ও গালো ভাষা জেলার পূর্বাঞ্চলে কিছু মানুষের ভাষা।   যোগাযোগ  দুর্গম পার্বত্যাঞ্চল হওয়ায় রাজ্যে তেমন যোগাযোগ ব্যবস্থা গড়ে উঠেনি। ১৩নং জাতীয় সড়ক এই রাজ্যের প্রধান মহাসড়ক। এটি জেলা সদর দপোরিজো সংযোগ করে চলে গেছে। দপোরিজো থেকে জেলার সীমান্তবর্তী অন্য অংশের সংযোগ উত্তরে ১০০ কিমি এগিয়ে দিঙসার-এ সমাপ্ত হয়ে গেছে , যা আন্তর্জাতিক সীমান্ত থেকে ৮০ কিমি অন্তর্ভাগে। সড়কটি প্রধানমন্ত্রী গ্রাম সড়ক যোজনার আওতায় নির্মিত।  নিকটবর্তী রেলওয়ে স্টেশন আসামের শিলাপাথার(বগীবিল সেতুর উত্তরপ্রান্ত) যা প্রায় ২২০ কিমি দূরত্বে অবস্থিত। সেখানে একক ডিজেল লাইন রয়েছে।   পাদটীকা    বহিঃসংযোগ   Official site   List of Places in Upper-Subansiri    বিষয়শ্রেণী:অরুণাচল প্রদেশের জেলা বিষয়শ্রেণী:১৯৮৭-এ অরুণাচল প্রদেশে প্রতিষ্ঠিত
thumb|দাপ্তরিক প্রতিকৃতি, ২০২০ স্যার ডেভিড মাইকেল ডেভিস  (জন্ম ২৩ ডিসেম্বর ১৯৪৮) একজন ব্রিটিশ রাজনীতিবিদ যিনি ২০০৩ থেকে ২০০৮ সাল পর্যন্ত ছায়া স্বরাষ্ট্র সচিব এবং ২০১৬ থেকে ২০১৮ সাল পর্যন্ত ইউরোপীয় ইউনিয়ন থেকে বেরিয়ে যাওয়ার জন্য সেক্রেটারি অফ স্টেট হিসেবে দায়িত্ব পালন করেছেন। কনজারভেটিভ পার্টির একজন সদস্য, তিনি ১৯৮৭ সাল থেকে হালটেমপ্রিস এবং হাউডেনের জন্য সংসদ সদস্য (এমপি) হিসাবে দায়িত্ব পালন করেছেন, পূর্বে বুথফেরি । ডেভিস ১৯৯৭ নিউ ইয়ার অনার্সে প্রিভি কাউন্সিলের শপথ গ্রহণ করেছিলেন, এর আগে তিনি ১৯৯৪ থেকে ১৯৯৭ পর্যন্ত ইউরোপের প্রতিমন্ত্রী ছিলেন।  ২৩ ডিসেম্বর ১৯৪৮ সালে ইয়র্কে  একক মা, বেটি ব্রাউনের কাছে জন্মগ্রহণ করেন, ডেভিস প্রাথমিকভাবে তার দাদা-দাদির দ্বারা বেড়ে ওঠেন। তার মাতামহ ওয়াল্টার হ্যারিসন ছিলেন একজন ধনী ট্রলারম্যানের ছেলে, কিন্তু কমিউনিস্ট পার্টিতে যোগদানের পর উত্তরাধিকারসূত্রে ছিটকে পড়েন; তিনি আরও বিখ্যাত জ্যারো মার্চের পরপরই লন্ডনে একটি ' ক্ষুধা মার্চ ' নেতৃত্ব দেন, যা কমিউনিস্টদের অংশগ্রহণের অনুমতি দেয়নি। তার বাবা, যার সাথে তার মায়ের মৃত্যুর পর একবার দেখা হয়েছিল, তিনি ছিলেন ওয়েলশ। তার মা রোনাল্ড ডেভিসকে বিয়ে করার পর পরিবারটি লন্ডনে চলে যায়, যেখানে তারা প্রথমে ওয়ান্ডসওয়ার্থের একটি ফ্ল্যাটে থাকতেন, যেটিকে ডেভিস "একটি ভয়ানক ছোট্ট বস্তি" বলে বর্ণনা করেছেন। পরে, তার সৎ বোনের জন্মের পর, পরিবারটি টুটিং-এর একটি কাউন্সিল এস্টেটে চলে যায়, তার সৎ বাবা ব্যাটারসি পাওয়ার স্টেশনের দোকানের স্টুয়ার্ড ছিলেন।  ডেভিস ওয়ারউইকে তার স্ত্রী ডোরিন কুকের সাথে দেখা করেছিলেন। তারা ২৮ জুলাই ১৯৭৩ সালে বিয়ে করেন এবং তাদের তিনটি সন্তান রয়েছে। See also:   ২০২৩ সালের ডিসেম্বরে, ডেভিস পার্লামেন্টের কাছে রাস্তায় হামলাকারীদের বিরুদ্ধে লড়াই করেছিলেন যারা একজন লোককে লাথি মারছিল।  জনসাধারণ ও রাজনৈতিক সেবার জন্য ২০২৩ সালের রাজনৈতিক সম্মানে তিনি নাইট কমান্ডার অফ দ্য অর্ডার অফ দ্য বাথ (KCB) নিযুক্ত হন।   তথ্যসূত্র    বহিঃসংযোগ      David Davis MP  official Conservative Party profile    Open Rights Group – David Davis MP  BBC News – Profile: David Davis 17 October 2002  BBC News – Profile: David Davis 23 July 2002  Full text of 2005 conference speech  David Davis | Politics | The Guardian    |-  |-  |-  |-  |-  |-  |-  |-  |-  |-  বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:জীবিত ব্যক্তি বিষয়শ্রেণী:ওয়েলশ বংশোদ্ভূত ইংরেজ ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:রক্ষণশীল দল (যুক্তরাজ্য) এর চেয়ারম্যান বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিজনেস স্কুলের প্রাক্তন শিক্ষার্থী বিষয়শ্রেণী:১৯৪৮-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:ব্রিটিশ ইউরোপীয় বিচ্ছিন্নতাবাদী বিষয়শ্রেণী:ব্রেক্সিট বিভাগের রাষ্ট্র সচিব বিষয়শ্রেণী:ব্রেক্সিট
থাম্ব|ফরিদপুরের শহরতলি কানাইপুর বাজার, একটি গ্রোথ সেন্টারের উদাহরণ  গ্রোথ সেন্টার বা উন্নয়ন কেন্দ্র বা প্রবৃদ্ধি কেন্দ্র হলো বাংলাদেশের গ্রামীণ অর্থনৈতিক উন্নয়নের মূল কেন্দ্র যার মাধ্যমে গ্রামীণ অর্থনীতিতে বিনিয়োগ বৃদ্ধি ও কর্মসংস্থানের সৃষ্টি হয়। ২০০০ সালে বাংলাদেশ প্রকৌশল বিশ্ববিদ্যালয় থেকে বাংলাদেশের গ্রামীণ অর্থনীতিতে প্রবৃদ্ধি কেন্দ্রগুলির ভূমিকা শীর্ষক একটি প্রতিবেদন প্রকাশিত হয়, যেখানে বলা হয় বাংলাদেশের প্রেক্ষিতে অবকাঠামোগত উপাদান যা গ্রামীণ অর্থনীতিতে বিরাট প্রভাব ফেলে তাই হলো গ্রোথ সেন্টার বা প্রবৃদ্ধি কেন্দ্র। এটিকে বাংলাদেশে শহরাঞ্চল বা শহুরে এলাকা হিসেবে বিবেচনা করা হয়।   প্রকল্প   ১৯৮৪ সালে স্থানীয় সরকার, পল্লী উন্নয়ন ও সমবায় মন্ত্রণালয়ের জন্য নীতিনির্ধারণ করা হয় যেখানে গ্রামীণ অবকাঠামো উন্নয়নে কৃষি সেচের পাশাপাশি বন্যা নিয়ন্ত্রণ ও কর্মসংস্থান তৈরির উপর গুরুত্ব দেয়া হয় এবং গ্রোথ সেন্টার ভিত্তিক অবকাঠামোর উন্নয়নের কথা বলা হয়। ১৯৯৬ সালে জাতীয় পল্লী উন্নয়ন নীতির কার্যকারিতা বিষয়ে বিশ্ব ব্যাংক ও বাংলাদেশ সরকার একটি যৌথ সমীক্ষা চালায়। এই সমীক্ষায় গ্রোথ সেন্টার ভিত্তিক সড়ক অবকাঠামো উন্নয়নের প্রয়োজনীয়তা দেখা দেয়।   তথ্যসূত্র    বহিঃসংযোগ              বিষয়শ্রেণী:বাংলাদেশের অর্থনীতি
thumb|right|জেমস আর. ব্যালেনটাইন, আনুমানিক ১৮৪৫, হিল ও অ্যাডামসন অঙ্কিত জেমস রবার্ট ব্যালেনটাই (ইংরেজি: James Robert Ballantyne; ১৮১৩–১৮৬৪) ছিলেন একজন স্কটিশ প্রাচ্যবিদ। ১৮৩২ থেকে ১৮৪৫ সাল পর্যন্ত তিনি ছিলেন এডিনবরার স্কটিশ ন্যাভাল অ্যান্ড মিলিটারি অ্যাকাডেমির একজন মাস্টার ছিলেন; ইস্ট ইন্ডিয়া কোম্পানির ভাবী আধিকারিকদের ফার্সি, হিন্দি ও আরবি পড়াতেন। ১৮৪৫ সালে তিনি বারাণসীর সংস্কৃত কলেজের অধ্যক্ষ হন। ১৮৬১ সালে তিনি ইংল্যান্ডে ফিরে যান এবং ইন্ডিয়া অফিসে গ্রন্থাগারিক নির্বাচিত হন।  ব্যালেনটাইন সংস্কৃত, হিন্দি (২য় সংস্করণ, ১৮৬৮) ও মারাঠি ব্যাকরণ প্রকাশ করেন। ১৮৪৯-৫২ সালে তিনি বরদরাজের লঘুকৌমুদী-র একটি সংস্করণ প্রকাশ করেন। ১৮৫৬ সালে তিনি পতঞ্জলির মহাভাষ্য গ্রন্থের প্রথম অংশ প্রকাশ করেন। শেষোক্ত গ্রন্থটির মাধ্যমে বৃহত্তর ইউরোপীয় পণ্ডিতসমাজে ভারতীয় ব্যাকরণ পদ্ধতির দরজা উন্মোচিত হয়।  গ্রন্থাবলি  হিন্দুস্তানি গ্রামার অ্যান্ড এক্সারসাইজেস, ১৮৩৮  মারাঠি গ্রামার, ১৮৩৯  এলিমেন্টস অফ হিন্দু অ্যান্ড ব্রজ-ভাখা গ্রামার, ১৮৩৯  হিন্দুস্তানি সিলেকশনস, ১৮৪০  পকেট গাইড টু হিন্দুস্তানি কনভারসেশন, ৪র্থ সংস্করণ, ১৮৪১ পার্সিয়ান ক্যালিগ্রাফি, ২য় সংস্করণ, ১৮৪২  প্র্যাকটিক্যাল ওরিয়েন্টাল ইন্টারপ্রেটার, ১৮৪৩  ক্যাটিকিজম অফ সংস্কৃত গ্রামার, ২য় সংস্করণ, ১৮৪৫  আ সাইনপসিস অফ সায়েন্স ফ্রম দ্য স্ট্যান্ড-পয়েন্ট অফ দ্য ন্যায় ফিলোজফি, ১৮৫২  ক্রিশ্চিয়ানিটি কনট্রাস্টেড উইথ ইন্ডিয়ান ফিলোজফি, ১৮৫৯  ফার্স্ট লেসেনস ইন সংস্কৃত গ্রামার, ৩য় সংস্করণ, ১৮৬২  তথ্যসূত্র  বিষয়শ্রেণী:ব্রিটিশ ভারততত্ত্ববিদ বিষয়শ্রেণী:সংস্কৃত ব্যাকরণবিদ বিষয়শ্রেণী:১৮১৩-এ জন্ম বিষয়শ্রেণী:১৮৬৪-এ মৃত্যু বিষয়শ্রেণী:ব্রিটিশ সংস্কৃত পণ্ডিত